armvectores/hy_wikipedia_2023 huggingface dataset:
Ջին Բաթեն

Ջին Գարդներ Բաթեն (անգլ.՝ Jane «Jean» Gardner Batten, սեպտեմբերի 15, 1909(1909-09-15), Ռոտորուա, Բեյ օֆ Փլենթի, Նոր Զելանդիա - նոյեմբերի 22, 1982(1982-11-22)[…], Պալմա դե Մալյորկա, Մալյորկա, Իսպանիա), նորզելանդացի կին օդաչու։ Հայտնիություն է ձեռք բերել իր ռեկորդային թռիչքներով։ Բրիտանական կայսրության շքանշանի ասպետ է (1936), Միջազգային ավիացիոն ֆեդերացիայի ոսկե մեդալակիր (1938)։


== Կենսագրություն ==
Ջին Բաթենը ծնվել է 1909 թվականի սեպտեմբերի 15-ին Նոր Զելանդիայի Ռոտորուա քաղաքում։ Կրթություն է ստացել Օքլենդի մասնավոր դպրոցներից մեկում։ 1930 թվականին Ջինը տեղափոխվել է Լոնդոն և սկսել է դասեր առնել Լոնդոնի աերոակումբներից մեկում։ Ինքնաթիռ վարելու իր առաջին արտոնագիրը նա ստացել է 1931 թվականին։
1933 թվականին Բաթենն առաջին անգամ փորձել է Մեծ Բրիտանիայից թռչել Ավստրալիա։ Փորձն ավարտվել է անհաջողությամբ, քանի որ Հնդկաստանում ինքնաթիռի շարժիչը ջարդվել է։ Նույնաբնույթ թռիչքի երկրորդ փորձն ավարտվել է Իտալիայում կատարած հարկադիր վայրէջքով։ Երրորդ փորձն արդեն հաջողվել է․ 1934 թվականի մայիսի 8-ին սկսելով թռիչքը՝ նա ավստրալիական Դարվին քաղաք է հասել 14 օր և 22 ժամվա ընթացքում։ Այս թռիչքից մի քանի շաբաթ անց նա դարձել է առաջին կին օդաչուն, որ հակառակ ուղղությամբ թռիչքն է իրականացրել Ավստրալիայից դեպի Մեծ Բրիտանիա։
1935 թվականի հոյեմբերի 11-ին Ջինը փորձել է ռեկորդային ժամանակում թռչել Ատլանտյան օվկիանոսի վրայով Աֆրիկայի ու Բրազիլիայի ափերով։ Նրա թռիչքի տևողությունը՝ 61 ժամ 15 րոպե, մոտ քսան ժամով բարելավել է այդ ժամանակ տվյալ չվերթի տևողությունը։
1936 թվականի հոկտեմբերի 5-ին նա սկսել է իր թռիչքը Մեծ Բրիտանիայից դեպի Նոր Զելանդիա։ Արդեն վեց օր անց նա հասել է Ավստրալիա։ Հոկտեմբերի 16-ին նա լքել է Ավստրալիայի ափերը և Թասմանյան ծովի վրայով 10,5 ժամ թռիչքից հետո հասել է Նոր Զելանդիա։ Նրա միայնակ թռիչքի տևողությունը եղել է 11 օր 45 րոպե․ այդ ռեկորդը պահպանվել է հետագա 44 տարիների ընթացքում։ Հայրենիքում մի քանի ամիս հանգիստն անցկացնելուց հետո նա կատարել է հակառակ ուղղությամբ թռիչք դեպի Բրիտանիա 5 օր 18 ժամվա ընթացքում։ Այսպիսով, նա սահմանել է համաշխարհային երկու ռեկորդ երկու ուղղություններով էլ։
1938 թվականին Ջին Բաթենը դարձել է առաջին կինը, որն իր ձեռքբերումների համար արժանացել է Միջազգային ավիացիոն ֆեդերացիայի ոսկե մեդալի։
1977 թվականին Օքլենդի օդանավակայանի միջազգային տերմինալը անվանակոչվել է Ջին Բաթենի անունով։
Ջինը մահացել է Մալյորկա կղզու Պալմա դե Մալյորկա քաղաքում 1982 թվականի նոյեմբերի 22-ին աղքատության ու կատարյալ անհայտության մեջ։ Միջազգային հանրությունը նրա մահվան մասին իմացել է հինգ տարի անց միայն։


== Ծանոթագրություններ ==


== Գրականություն ==
Mackersey, Ian, Jean Batten: The Garbo of the Skies, Warner Books, 1999, 466 pp, ISBN 0-7515-3019-0


== Արտաքին հղումներ ==
Ջին Բաթենի կենսագրությունը(անգլ.)
Աստերոիդների ցանկ (67701-67800)

Աստերոիդների ցանկ (67601-67700)  • Աստերոիդների ցանկ  • Աստերոիդների ցանկ (67801-67900)
 Աստերոիդների ցանկ (67601-67700)  • Աստերոիդների ցանկ  • Աստերոիդների ցանկ (67801-67900)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Բելեն Ռոդրիգես

Բելեն Ռոդրիգես (իսպ.՝ Maria Belen Rodriguez Cozzani, սեպտեմբերի 20, 1984(1984-09-20), Բուենոս Այրես, Արգենտինա), արգենտինացի մոդել, հեռուստատեսային անձ և դերասանուհի, ով բնակվում և աշխատում է Իտալիայում։
Բացի հայրենի Արգենտինայից, աշխատել է նաև Մայամիում և Մեքսիկայում, մինչ նա տեղափոխվել է Իտալիա` 2005 թ-ին։
Բելեն Ռոդրիգեսը ծնվել է Բուենոս Այրեսում, հայրը` Գուստավո Ռոդրիգես, մայրը՝ Վերոնիկա Կոզզանի-դե-Ռոդրիգես։ Մայրը ծագումով իտալացի է, Իտալիաի Լիգուրգիա շրջանի Սպեցիա քաղաքից։ Մոդելի իր կարիերան սկսել է 17 տարեկանից։
2007 թ. սկսած նկարահանվում է իտալական գեղարվեստական ու հեռուստատեսային սերիալներում ու ֆիլմերում, խաղացել է մի քանի սերիալներում, նաև վարում է հեռուստահաղորդումներ, մասնավորապես իտալական RAI հեռուստաընկերությունում։
Նրա մասնակցությամբ նախագծերից են՝ «Կոմիսար Մոնտալբանո» (սերիալ 2011 թթ.), «Սուրբ Ծնունդ Աֆրիկայում» (ֆիլմ, 2010), «Ես կասեմ քեզ «այո» (ֆիլմ, 2011 թ.), հնչյունավորել է «Հռոմի գլադիատորները» մուլտֆիլմի հերոսուհի Դիանային (2012 թ.)։ Մասնակցում է «Մեծ եղբայրը» ռեալիթի շոուին։
2010 թ. Բելեն Ռոդիգեսը իտալացի հանրաճանաչ երգիչ Տոտո Կուտոնյոի հետ զուգերգ կատարեց Սան Ռեմոյի երաժշտական փառատոնում, իսկ արդեն հաջորդ տարի՝ 2011 թ.-ին նա Ջաննի Մորանդիի և Էլիսաբետա Կանալիսի հետ միասին դարձավ Սան Ռեմոյի տվյալ տարվա փառատոնի կազմակերպիչներից մեկը։
2011 թ. արժանացել է իտալական Premio Regia Televisiva հեռուստատեսային մրցանակին։


== Լուսանկարներ ==

		
		


== Ծանոթագրություններ ==


== Արտաքին հղումներ ==

պաշտոնական կայք Archived 2008-12-26 at the Wayback Machine.
Internet Movie Database կայքում
ԿինոՊոիսկ կայքում
kinoafisha կայքում
Կարդենյա (քաղաք)

Կարդենյա (իսպ.՝ Cardeña (Córdoba)), քաղաք և մունիցիպալիտետ Իսպանիայում, մտնում է Կորդովա նահանգի մեջ, Անդալուսիայի ինքնավար համայնքում։ Վարչատարածքային միավորը գտնվում է Վալե դե լոս Պեսրոչես շրջանում։ Զբաղեցնում է 513 կմ² տարածք։ Բնակչությունը՝ 1732 մարդ (2010 թվականի տվյալներով)։ Նահանգի վարչական կենտրոնից ունի 80 կմ հեռավորություն։


== Ժողովրդագրություն ==


== Պատկերասրահ ==

		
		
		


== Արտաքին հղումներ ==
Պաշտոնական կայքը
1918 թվականը գրականության մեջ


== Մրցանակներ ==
Գրականության Նոբելյան մրցանակ - չի շնորհվել
Պուլիտցերյան մրցանակ դրամատիկական ստեղծագործության համար - Ջեսի Լինք Ուիլիամս, «Ինչու՞, Մերի»
Պուլիտցերյան մրցանակ չափածո ստեղծագործության համար - Սառա Թիսդեյլ, «Սիրային երգեր»
Պուլիտցերյան մրցանակ արձակ ստեղծագործության համար - Էռնեստ Պուլ, «Նրա ընտանիքը»


== Գրքեր ==


=== Վեպեր ===
«Մարսի աստվածներ» — Էդգար Ռայս Բերոուզի վեպ (գրքային հրատարակություն)
«Իննի և իննի միջև» — Լեո Պերուցի վեպ


=== Պատմվածքներ ===
«Պոլյարիս» — Հովարդ Լավկրաֆտի պատմվածք
«Տխուր մարդիկ», Ստեփան Զորյանի պատմվածքների ժողովածուն։


=== Պոեզիա ===
«Սոմա», Եղիշե Չարենցի պոեմը։
«Ամբոխները խելագարված», Եղիշե Չարենցի պոեմը։
«Տասներկու» — Ալեքսանդր Բլոկի պոեմ


== Մահեր ==
Նոյեմբերի 9 - Գիյոմ Ապոլիներ, ֆրանսիացի բանաստեղծ (ծ.1880)
Դեկտեմբերի 2 - Էդմոն Ռոստան, ֆրանսիացի պոետ, դրամատուրգ (ծ. 1868)
Մեգրելիա

Մեգրելիա, Մինգրելիա կամ Սամեգրելո/Սամարգալո (վրացերեն՝ სამეგრელო (Սամեգրելո); մեգրելերեն՝ სამარგალო (Սամարգալո)), ներկայիս Վրաստանի արևմուտքում գտնվող պատմական նահանգ, նախկինում հայտնի է եղել նաև Օդիշի անունով։ Բնակեցված է վրացական ենթաէթնիկական խումբ՝ մեգրելների կողմից։
Մեգրելիան հյուսիս-արևմուտքից սահմանակից է Աբխազիային, հյուսիսից՝ Սվանեթին, արևելքից՝ Իմերեթին, հարավից Գուրիային, արևմուտքից՝ Սև ծովին։
Ըստ Վրաստանի ներկայիս վարչատարածքային բաժանման պատմական Մեգրելիայի գրեթե ամբողջ տարածքը (բացառությամբ Աբխազիայի կողմից վերահսկվող Գալի շրջանի) մտնում է Սամեգրելո և Զեմո-Սվանեթի մարզի մեջ։
Զարիկ Աթանեսյան

Զարիկ Մկրտիչի Աթանեսյան (1916, Նախիջևան, Երևանի նահանգ, Կովկասի փոխարքայություն, Ռուսական կայսրություն), հայ մանկավարժ։


== Կենսագրություն ==
Ծնվել է 1916 թվականին Նախիջևան քաղաքում։ Ավարտել է Թիֆլիսի հայկական մանկավարժական ուսումնարանը։


== Աշխատանքային գործունեություն ==
Զարիկ Մաթևոսյանը տեղափոխվել է Երևան և զբաղվել մանկավարժությամբ՝ 1936 թվականից։ Իր մանկավարժական ակտիվ աշխատանքի համար պարգևատրվել է պատվոգրերով, իսկ 1966 թվականին՝ Լենինի շքանշանով։


== Ծանոթագրություններ ==
Heavy Crown

«Heavy Crown», ավստրալիացի ռեփեր Իգի Ազալիայի երգը, որում իր մասնակցությունն ունի բրիտանացի երգչուհի Էլլի Գոլդինգը։ Այն ընդգրկվել է Ազալիայի «Reclassified» (2014) ալբոմում, որը նրա «The New Classic» (2014) անվանումը կրող առաջին ալբոմի վերաթողարկումն է։ Երգը գրվել է Ազալիայի, Գոլդինգի, The Invisible Men-ի, Ջոն Թերների և Սոլթ Վայվսի կողմից։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի աուդիոն SoundCloud կայքում
Երգի տեքստը Archived 2015-10-29 at the Wayback Machine. MetroLyrics կայքում
Մալկի (այլ կիրառումներ)

Մալկի անվանումը կարող է ունենալ հետևյալ կիրառումները․

Մալկի (գյուղ, Ելիզովսկի շրջան) - գյուղ Ռուսաստանի Կամչատկայի երկրամասի Ելիզովսկի շրջանի կազմում,
Մալկի (գյուղ, Ստարոկոնստանտինովի շրջան) - գյուղ Ուկրաինայի Խմելնիցկիի մարզի Ստարոկոնստանտինովի շրջանում։
Աստերոիդների ցանկ (66901-67000)

Աստերոիդների ցանկ (66801-66900)  • Աստերոիդների ցանկ  • Աստերոիդների ցանկ (67001-67100)
 Աստերոիդների ցանկ (66801-66900)  • Աստերոիդների ցանկ  • Աստերոիդների ցանկ (67001-67100)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Բրեյդի Բլում

Բրեյդի Բլում (անգլ.՝ Brady William Bluhm, հուլիսի 6, 1983(1983-07-06), Սան Բերնարդինո, Կալիֆոռնիա, ԱՄՆ), ամերիկացի դերասան։


== Կենսագրություն ==
Բրեյդի Բլումը ծնվել է 1983 թվականի հուլիսի 6-ին ԱՄՆ Կալիֆոռնիա նահանգի Սան Բերնարդինո քաղաքում։ Նրա ավագ եղբայրը՝ Բրենդոնը, նույնպես նկարահանվել է ֆիլմերում։ Բրեյդին սովորել է Ռանչո Կուկամոնի ավագ դպրոցում և Շեֆի քոլեջում։ Բազմիցս մեկնել է բնակվելու Չիլիում, Ալյասկայում, Տեխասում, Նյու Ջերսիում, Մինեսոտայում։ Աշխատել է որպես մենեջեր՝ «Imagine Learning» կազմակերպությունում։
2010 թվականի մարտի 20-ին ամուսնացել է Էբի Բլումի հետ։ Նրանք ունեն երկու երեխա՝ Ֆեյը (2012) և Գրեմը (2014)։ Ներկայումս նրանք ապրում են Կալիֆոռնիայի Ռանչո Կուկամոնգա քաղաքում։ Ազատ ժամանակ Բրեյդին նվագում է հարվածային գործիքների վրա՝ «Migraine Season» խմբում։


== Կարիերա ==
Բրեյդին իր առաջին դերը կատարել է 1989 թվականին՝ «Բժիշկ Դուգի Հաուզեր» կարճատև հեռուստասերիալում։ Հատկապես հայտնի է կույր Բիլի դերով, որը թութակների սիրահար էր, և որին ծաղրում էին Լոիդը և Գարին՝ «Հիմարը և ավելի հիմարը» և «Հիմարը և ավելի հիմարը» ֆիլմերում։ Բացի այդ, նա հնչյունավորել է Քրիստոֆեր Ռոբին Միլնի կերպարը՝ Վինի Թուխի մասին արկածային մուլտֆիլմում։


== Ֆիլմագրություն ==


== Ծանոթագրություններ ==
Բուոնկոնվենտո

Բուոնկոնվենտո (իտալերեն՝ Buonconvento), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 3453 մարդ (2008 թվականի տվյալներով)։ Խտությունը՝ 49 մարդ/կմ²։ Տարածքը՝ 64 կմ²։ Էլեկտրոնային փոստ՝ 53022։ Հեռախոսային կոդ՝ 0577։
Բնակավայրի հովանավորն է սուրբ Պյոտրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0577 806016
Գլխավոր կայք։ http://www.comune.buonconvento.si.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յաստրեբկի (այլ կիրառումներ)

Յաստրեբկի, կարող է վերաբերել՝

Յաստրեբկի - գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում
Յաստրեբկի - գյուղ Ռուսաստանի Մոսկվայի մարզի Օդինցովսկի շրջանի կազմում
Լելեկտա

Լելեկտա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ակունքի պատմության և մշակույթի անշարժ հուշարձանների ցանկ (այլ կիրառումներ)

Ակունքի պատմության և մշակույթի անշարժ հուշարձանների ցանկ, կարող է վերաբերել՝

Ակունքի պատմության և մշակույթի անշարժ հուշարձանների ցանկ - Արագածոտնի մարզի Ակունք գյուղի պատմության և մշակույթի հուշարձանների ցանկը
Ակունքի պատմության և մշակույթի անշարժ հուշարձանների ցանկ - Գեղարքունիքի մարզի Ակունք գյուղի պատմության և մշակույթի հուշարձանների ցանկը
Ակունքի պատմության և մշակույթի անշարժ հուշարձանների ցանկ - Կոտայքի մարզի Ակունք գյուղի պատմության և մշակույթի հուշարձանների ցանկը
Վելիկի Բուռլուկ (քաղաքատիպ ավան, Ուկրաինա)

Վելիկի Բուռլուկ (ուկրաիներեն՝ Великий Бурлук), քաղաքատիպ ավան Ուկրաինայի Խարկովի մարզի Վելիկոբուրլուկիի շրջանում։ Բնակավայրը նախկինում նաև անվանվել է Շախտի։ Հիմնադրվել է 1656 թվականին։
2001 թվականի տվյալներով Վելիկի Բուրլուկ քաղաքատիպ ավանում բնակվում էր 4 937 մարդ։ Բնակավայրը զբաղեցնում է 3,43 կմ² տարածք։ Բնակչության խտությունը կազմում էր 1438,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սոսնովկա (գյուղ, Վալկիի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Խարկովի մարզի Վալկիի շրջանում։ Բնակավայրը նախկինում նաև անվանվել է Սեմենովկա։ Հիմնադրվել է 1912 թվականին։
2001 թվականի տվյալներով Սոսնովկա գյուղում բնակվում էր 51 մարդ։ Բնակավայրը զբաղեցնում է 5,39 կմ² տարածք։ Բնակչության խտությունը կազմում էր 9460 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիգերում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Նիգերի օբյեկտները թվով 2-ն են, որը կազմում է ընդհանուր թվի 0,2 % (936-ը 2011 թվականին)։ Բացի այդ, 2012 թվականի դրությամբ Նիգերի տարածքում 19 օբյենտներ ընդգրկված է Համաշխարհային ժառանգության ցանկի թեկնածուների ցուցակում։ Նիգերը վավերացրել Համաշխարհային ժառանգության պաշտպանության կոնվենցիան 1974 թվականի դեկտեմբերի 23-ին։


== Ցանկ ==
Այս աղյուսակի օբյեկտները ՅՈՒՆԵՍԿՕ-ի Համաշխարհային ժառանգության ցանկում են ընդգրկվել։


=== Օբյեկտների աշխարհագրական դիրքը ===


== Թեկնածուներ ==


=== Օբյեկտների աշխարհագրական դիրքը ===
Условные обозначения:

 Բնական օբյեկտ
 Մշակութային օբյեկտ
 Խառը օբյեկտ


== Ծանոթագրություններ ==
Էքս դ՛Անժիյոն (կանտոն)

Էքս դ՛Անժիյոն (ֆր.՝ Aix-d'Angillon), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 12466 մարդ էր։Կանտոնի համարը 1801 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
(2200) Պասադենա

(2200) Պասադենա (անգլ.՝ Pasadena), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,40354 ա. մ., առավելագույնը մոտենում է 2,0433 ա. մ. հեռավորության վրա և հեռանում 2,7637 ա. մ.։ Արեգակի շուրջ մեկ ամբողջական պտույտ է կատարում 1361,05 երկրային օրվա ընթացքում, իր ուղեծրով շարժվելով միջինում 0,264501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2200) Պասադենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամայրագո

Կամայրագո  (իտալերեն՝ Camairago ), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 585 մարդ (2008 թվականի տվյալներով)։ Խտությունը կազմում է 49 մարդ/կմ²։ Տարածքը գրավում է 13 կմ²։ Էլեկտրոնային փոստ՝ 49։ Հեռախոսային կոդ՝ 0377։
Կոմունայի հովանավորներն են սուրբ նահատակներ Կոսմասը և Դամիանը։ Տոնը նշվում է սեպտեմբերի վերջին կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունային վարչակազմ ==
Հեռախոս՝ 0377 59103
Էլեկտրոնային փոստ՝ comunedicamairago@pmp.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մշակութային Ալիք

Մշակութային Ալիք (նախկինում հայտնի էր 2014-2021 թթ․-ին՝ որպես A21TV), հեռարձակվող հայկական մասնավոր մշակութային հեռուստաալիք, հիմնվել է Cultural Teleradio-ի կողմից [1] Հեռարձակումը սկսվել է 2015 թվականի Փետրվարի 7-ին։ Հեռուստաալիքը կենտրոնանում է հայկական մշակութային, կրթական ֆիլմերի հեռարձակմամբ։։ 
Մշակութային և կրթական դաստիարակության բացը լրացնելու համար ստեղծված հեռուստաալիքը, հիմնադրման օրվանից իրականացնում է բազմաթիվ մշակութային հաղորդաշարեր, վավերագրական ֆիլմեր, բարեգործական նախագծեր՝ ուղղված Գյումրու վագոն տնակներում ապրող բնակիչների խնդիրների հանրահռչակմանը։ ։ 
2015 թվականի փետրվարից հեռուստաալիքը կանոնավոր (IPTV) հեռարձակումներ սկսեց՝ Հայաստանի ողջ տարածքում, ԱՄՆ-ի հայաշատ բնակավայրերում։ 
2016 թվականին Մշակութային Ալիքը կազմակերպեց մշակութային առաջին հեռուստատեսային մրցույթ-փառատոնը՝ «Մշակութային Ալիքի մրցանակաբաշխություն»-ը, որի ընթացքում մրցանակների արժանացան կերպարվեստի, կինոարվեստի, հագուստի մոդելավորման անվանակարգերում հաղթող ճանաչված երիտասարդները։ 2017 թվականին հեռուստաալիքը հիմնադրման օրվա կապակցությամբ արժանացավ՝ ՀՀ մշակույթի նախարարության շնորհակալագրի՝ հայկական մշակութային արժեքների հանրահռչակման գործում ունեցած զգալի ներդրման համար։ 2017 թվականին սկսվեց հեռուստատեսային նախագծերի նոր փուլ, որի ընթացքում ստեղծվեցին՝ «Կյանքս տվեցի հայրենիքիս»,  «Գյումրու հետքերով» և այլ նախագծեր։ 2022 թվականին հեռուստատեսության ղեկավարությունը որոշում կայացրել բովանդակությունը շարունակել որպես ռադիոընկերություն:։ 


== Արտաքին հղումներ ==
Պաշտոնական կայք
Ֆեյսբուքյան էջhttps://www.armculturalchannel.com/
https://armenpress.am/arm/news/900316.html
https://www.arenanews.am/news/view/8132
https://www.menq.org/a21tv-%D5%B4%D5%B7%D5%A1%D5%AF%D5%B8%D6%82%D5%A9%D5%A1%D5%B5%D5%AB%D5%B6-%D5%A1%D5%AC%D5%AB%D6%84%D5%A8-%D5%BA%D5%A1%D6%80%D5%A3%D6%87%D5%A1%D5%BF%D6%80%D5%BE%D5%A5%D5%AC-%D5%A7-%D5%B4%D5%B7%D5%A1/


== Ծանոթագրություններ ==
Շամիրամի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Շամիրամ գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 16 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իակոբաձեեբի (Խուլոյի շրջան)

Իակոբաձեեբի (վրաց.՝ იაკობაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 258 մարդ։


== Ծանոթագրություններ ==
Աստղիկ (բույս)

Անվան այլ կիրառումների համար տե՛ս՝ Աստղիկ (այլ կիրառումներ)
Աստղիկ (լատ.՝ Stellaria), աստղան ծաղիկ, մեխակազգիների ընտանիքի բազմամյա, հազվադեպ՝ միամյա խոտաբույսերի ցեղ։ Հայտնի է մոտ 100, ՀՀ-ում՝ 5 տեսակ՝ աստղիկ սովորական (S. media), աստղիկ չնկատված (S. neglecta), աստղիկ պարսկական (S. persica), աստղիկ մկնականջանմաև (S. anagalloides), աստղիկ հաստատերև (S. crassifolia)։


== Ձևաբանություն ==
Ցողունի բարձրությունը 10-80 սմ է։ Տերևները հակադիր են, ձվաձև կամ գծանշտարաձև, ծաղիկները՝ մանր, սպիտակ։ Ծաղկում է մայիս-հոկտեմբերին։ Պտուղը գնդաձև կամ ձվաձև տուփիկ է, սերմերը՝ կլորավուն կամ երիկամաձև։


== Տարածվածությունը Հայաստանում ==
Տարածված է Սյունիքի, Արագածոտնի, Լոռու և այլ մարզերում, Երևանի շրջակայքում։ Աճում է մարգագետիններում, ստվերոտ, խոնավ վայրերում։ Աղբոտում է հացաբույսերի ցանքերը, բանջարանոցները և այգիների տնկարկները։


== Կիրառություն ==
Դեղաբույս է. պարունակում է C, E վիտամիններ, կարոտին (A-նախավիտամին)։ Պատրաստուկն օգտագործում են որպես արյունահոսությունը դադարեցնող և ցավազրկող միջոց։ Մեղրատու է։
Թոմ Մքսորլի

Թոմ Մքսորլի (անգլ.՝ Tom McSorley, ծննդյան անունը՝ Թոմաս Հոլլանդ Մքսորլի, փետրվարի 20, 1960(1960-02-20)), կանադացի կինոքննադատ։


== Գործունեություն ==
Կանադական կինոինստիտուտի գործադիր տնօրենն է։ Կարլտոմի համալսարանի կինոուսումնասիրությունների սեսիոն դասախոս է, CBC Radio One ռադիոցանցի ֆրիլանսեր և նախկին թատերական քննադատ, «Rivers of Time: The Films of Philip Hoffman» (2008) խմբագիր, «Self Portraits: The Cinemas of Canada Since Telefilm» (2006) և «Life Without Death:  The Cinema of Frank Cole» (2009) համախմբագիր։ Կանադական և  միջազգային կինոյին առնչվող բազմաթիվ հոդվածների հեղինակ է, ինչպես նաև Ատոմ Էգոյանի «Ապահովագրական գործակալը» ֆիլմի նոր քննադատական ուսումնասիրության հեղինակ։  1997 թվականին Մքսորլին ստեղծել է ամենամյա Լատինաամերիկյան կինոփառատոնը՝ որպես Կանադական կինոինստիտուտի Կանադայի մայրաքաղաքում ընթացող միջազգային կինոծրագրի բաղադրիչ։
Մքսորլին նաև երգիչ և թմբկահար է, Օտտավայի Presence ռոք խմբի անդամ։
2017 թվականին Ոսկե ծիրան կինոփառատոնի շրջանակներում «Ժամանակակից կանադական կինո» թեմայով վարպեության դաս է ունեցել Երևանում։


== Ծանոթագրություններ ==


== Արտաքին հղումներ ==
CBC Ottawa - Ottawa Morning - Film with Tom McSorley
Canadian Film Institute
Presence the Band Archived 2011-07-06 at the Wayback Machine.
"Rivers of Time: The Films of Philip Hoffman" - Canadian Film Institute Archived 2011-06-05 at the Wayback Machine.
"Life Without Death: The Cinema of Frank Cole" - Coach House Books Archived 2009-10-11 at the Wayback Machine.
"Atom Egoyan's The Adjuster" - University of Toronto Press(չաշխատող հղում)
Արցունքահոսություն

Արցունքահոսություն, արցունքի արտազատումը կոպի մակերևույթին։ Արցունքն առաջանում է ակնակապիճի վերին դրսային եզրին տեղակայված արցունքագեղձում, ինչպես նաև շաղկապենում գտնվող մանր արցունքագեղձերում։
Արցունքը, ողողելով ակնագնդի մակերևույթը, այն պահպանում է չորանալուց, հեռացնում է օտար մարմինները և խոչընդոտում մանրէների բազմացմանը։ Արցունքն արցունքային խողովակներով սովորաբար հոսում է արցունքապարկ, ապա՝ քթի խոռոչ։ Արցունքահոսությունը կարող է կապված լինել արցունքի գերարտադրության կամ արտահոսքի դժվարացման հետ։ Արցունքի գերարտադրություն լինում է շաղկապենու մեխանիկական կամ քիմիական գրգռումից, ուժեղ լույսից, ցրտից, քթի լորձաթաղանթի գրգռումից, ցավից, ծանր ապրումներից, շաղկապենու և եղջերաթաղանթի բորբոքումից։ Նման դեպքերում արցունքահոսությունը դադարում է այն առաջացնող պատճառները վերացնելուց կամ հիմնական հիվանդությունը բուժելուց հետո։ Երբեմն էլ արցունքի գերարտադրության պատճառ են դառնում արցունքագեդձի հիվանդագին փոփոխությունները։
Արցունքի արտահոսքի դժվարությունները սովորաբար կապված են աչքի վերին մասից քթի խոռոչ հասնող ուղու ցանկացած հատվածի նեղացման կամ խցանման, ինչպես նաև կոպի ճիշտ դիրքի խախտման հետ, որի հետևանքով արցունքային խողովակները բացվում են ակնագնդի մակերևույթից հեռու։ Այս դեպքում բուժումը վիրահատական է, իսկ դեղանյութն քիչ է արդյունավետ։ Ուժեղ լույսի ազդեցությունից կամ փոշուց առաջացած արցունքահոսությունից խուսափելու համար օգտվում են պաշտպանական ակնոցից։ Խորհուրդ է տրվում արտահոսած արցունքը ծծեցնել մաքուր թաշկինակով կամ թանզիֆե անձեռոցիկով՝ կոպը աչքին սեղմելով։ Արցունքահոսությամբ տառապող անձինք պետք է դիմեն ակնաբույժի։
Պիշինաս

Պիշինաս (իտալերեն՝ Piscinas), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 886 մարդ (2008 թվականի տվյալներով), բնակչության խտությունը կազմում է 63 մարդ/կմ²։ Զբաղեցնում է 14 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։


== Ժողովրդագրություն ==
Բնակչության փոփոխություն։


== Կոմունային վարչակազմ ==
Հեռախոսահամար՝ 963111
Պաշտոնական կայք։ http://www.comune.piscinas.ci.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Թամերլան Ալիև

Թամերլան Ազիզ օկլի Ալիև (ադրբ.՝ Tamerlan Əziz oğlu Əliyev, հոկտեմբերի 3, 1921(1921-10-03), Շահթախտ, Նախիջևանի գավառ, Նախիջևանի Ինքնավար Խորհրդային Սոցիալիստական Հանրապետություն, ԽՍՀՄ - ապրիլի 7, 1997(1997-04-07), Բաքու, Ադրբեջան), Ադրբեջանի բժշկական գիտության ներկայացուցիչ, վաստակավոր գիտնական, պետական մրցանակի դափնեկիր, բժշկական գիտությունների դոկտոր, պրոֆեսոր։


== Կենսագրություն ==
Թամերլան Ալիևը ծնվել է 1921 թվականի հոկտեմբերի 3-ին Նախիջևանի շրջանի Շահթախտի գյուղում։ Թամերլան Ալիևի հայրը `պետական գործիչ և գիտնական Ազիզ Ալիևը ընտանիքի հետ Նախիջևանից տեղափոխվել է Բաքու 1923 թվականի մայիսին։ Նախնական կրթությունն ստացել է Բաքվի թիվ 3 հիմնական դպրոցում, այնուհետև ավարտել է Բաքվի թիվ 176 միջնակարգ դպրոցը։ 1940 թվականին ընդունվել է Ադրբեջանի պետական ​​բժշկական ինստիտուտի բուժման և կանխարգելման ֆակուլտետ։ 
Թամերլան Ալիևը 1944 թվականին ավարտել է ինստիտուտը և սկսել իր կարիերան։ 1943 թվականի սեպտեմբերին աշխատել է Բաքվի գիտական ​​հետազոտությունների ինստիտուտում։ 1944 թվականին աշխատել է Ադրբեջանի պետական ​​բժշկական ինստիտուտի մանրէաբանության բաժանմունքում ՝ որպես ասիստենտ։ 
Պրոֆեսոր Թ. Ալիևը հեղինակ է եղել ավելի քան 250 գիտական ​​աշխատությունների, այդ թվում ՝ 12 մենագրության, դասագրքերի, գյուտերի, ինչպես նաև բազմաթիվ գիտական ​​հոդվածների։
Թամերլան Ալիևը կրթության և հասարակական գործերում ունեցած նվաճումների համար պարգևատրվել է Ադրբեջանական ԽՍՀ Գերագույն խորհրդի պատվավոր հրամանագրով։ 
Նա բժիշկ Ազիզ Ալիևի որդին է։


== Ծանոթագրություններ ==
Տղային կոչում էին Կապիտան

«Տղային կոչում էին Կապիտան» (ռուս.՝ «Мальчишку звали Капитаном»), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել է ռեժիսոր Մարկ Տոլմաչովը 1973 թվականին Գրիգորի Կարևի «Քո որդին, Օդեսա» (ռուս.՝ «Твой сын, Одесса») վավերագրական վեպի հիման վրա։ Ֆիլմը պատմում է պարտիզանական ջոկատի կապավոր Յաշա Գորդիենկոյի մասին, որը զոհվել է պատերազմի ժամանակ։


== Սյուժե ==
Ֆիլմը պատմում է Հայրենական մեծ պատերազմի պատանի հերոս, հետախույզ Յաշա Գորդիենկոյի մասին։ Նա կապավոր է Մոլոդցով-Բադաևի պարտիզանական ջոկատում՝ գերմանա-ռումինական զորքերի կողմից օկուպացված Օդեսայում։ Նրան բռնում են դավաճանի մատնությամբ, բանտարկվում է և գնդակահարվում օկուպանտների կողմից։


== Դերերում ==
Բորյա Զայցև - Յաշա Գորդիենկո
Անատոլի Գրաչյով – Վլադիմիր Ալեքսանդրովիչ Մոլոդցով, նույն ինքը Պավել Բադաև
Սաշա Դանիլոչկին – Սաշա Չիկով
Վիկտոր Իրիչ – Ալեքսեյ Գորդիենկո, Յաշայի հարազատ եղբայրը
Լեոնիդ Ռիմար (լուսագրերում՝ Ալեքսեյ Ռիմար) – Սաշա Խորոշենկո
Վալերի Ֆետիսով – Տորմազան
Գալինա Սուլիմա – Լենա
Վյաչեսլավ Ժարիկով – ռադիստ
Ալֆրեդ Զինովյով – ոստիկանության պետ
Հերբերտ Դմիտրիև – Կուրերարու, մայոր
Արնիս Լիցիտիս – Հանս Շինդլեր, ՍՍ օբերշուրմբաննֆյուրեր 
Վիտալի Լեոնով – Պյոտր Իվանովիչ Բոյկո, նույն ինքը՝ Անտոն Ֆեոդորովիչ Բրոնիսլավ, դավաճան
Դմիտրի Կապկա – Ժելեզնյակ, Անդրեյ Իվանովիչ Վորոնին
Ֆեոդոր Մենիկով – Իվան Աֆանասևիչ Կուժել
Նիկոլայ Օլեյնիկ – Կոնստանտին Նիկոլաևիչ Զելինսկի, կուսկազմակերպիչ
Վլադիմիր Տյուրին – Սադովոյ
Լյուդմիլա Ցվետկովա – Թամարա Ուլյանովնա Մեժիգուրսկայա
Յուրի Սոկոլով – կայարանի պետ
Ալեքսանդր Կազիմիրով – ընդհատակային, էպիզոդ
Վիկտոր Միզին – էպիզոդ
Ալեքսանդր Ստարոստին – էպիզոդ
Ա. Տերեմեց – էպիզոդ
Ա. Չինով – ընդհատակային, էպիզոդ
Իգոր Շելյուգին – էպիզոդ
Ստանիսլավա Շիմանսկայա – Յաշա Գորդիենկոյի մայրը
Անատոլի Վոյնով – Լենայի եղբայրը (լուսագրերում նշված չէ)
Վյաչեսլավ Վիննիկ – ընդհատակային, էպիզոդ (լուսագրերում նշված չէ)
Բորիս Մոլոդան – գերմանացի սպա (լուսագրերում նշված չէ)
Եվգենի Կոտով – ռեստորանի տերը (լուսագրերում նշված չէ)


== Նկարահանող խումբ ==
Սցենարի հեղինակ՝ Իվան Վորոբյով
Ռեժիսոր՝ Մարկ Տոլմաչյով
Օպերատոր՝ Նիկոլայ Լուկանև
Նկարիչ՝ Վլադիմիր Եֆիմով
Կոմպոզիտոր՝ Վալերի Արզումանով
Երգի հեղինակ և կատարող՝ Միխայիլ Նոգկին
Հնչյունային ռեժիսոր՝ Աբրամ Բլոգերման
Մոնտաժող՝ Տատյանա Ռիմարևա
Գրիմ՝ Վ. Տալալա
Կոստյումներ՝ Ն. Ակիմովա
ԽՍՀՄ պետական սիմֆոնիկ նվագախումբ, դիրիժոր՝ Դ. Շտիլման


== Տեխնիկական տվյալներ ==
Արտադրությունը՝ Օդեսայի կինոստուդիա
Գեղարվեստական ֆիլմ, մեկ սերիա, հեռուստատեսային, սև-սպիտակ


== Հետաքրքիր փաստեր ==
Սյուժեի հիմքում իրական իրադարձություններ են (Մոլոդցով-Բադաևի ջոկատի գործունեությունը գերմանա-ռումինական զավթիչների կողմից օկուպացված Օդեսայում)։


== Ծանոթագրություններ ==


== Արտաքին հղումներ ==
«Տղային կոչում էին Կապիտան» ֆիլմը КиноТеатр. Ру կայքում
Մրջյունի ճանապարհորդությունը

«Մրջյունի ճանապարհորդությունը» (ռուս.՝ «Путеше́ствие муравья́»), 1983 թվականի խորհրդային նկարված մուլտիպլիկացիոն ֆիլմ, որի ռեժիսորը և սցենարի հեղինակը Էդուարդ Նազարովն է։ Սցենարը գրվել է Վիտալի Բիանկիի «Ինչպես էր մրջյունը տուն շտապում» հեքիաթի մոտիվներով։ Մուլտֆիլմը թողարկվել է 1983 թվականին «Սոյուզմուլտֆիլմ» ստուդիայի կողմից։


== Սյուժե ==
Հետաքրքրասեր մրջյունը բարձրանում է ծառը, և ուժգին քամին նրան տերևի վրա քշում է մրջնաբնից հեռու։ Նա պետք է տուն վերադառնա մայրամուտից առաջ, այլապես չի կարողանա ներս մտնել։ Ճանապարհը դժվարանում է ոտքի վնասվածքի պատճառով։ Նա լվիկին փրկում է մրջնառյուծի թրթուրի երախում սպասվող անխուսափելի մահից, ինչի համար լվիկն իր մեջքին տանում է մրջյունին, դրանից հետո մրջյունը ճանապարհը շարունակում է սարդի, ապա գնայուկի օգնությամբ։ Հետո մրջյունն ընկնում է ծղրիդի վրա, որը հերթական անգամ փորձում է սեր խոստովանել մեկ այլ ծղրիդի, բայց անարդյունք։ Այնուհետև հերոսի ճանապարհն անցնում է լճով, որը նա հաղթահարում է մրջյունի հետ խաղացող ջրաչափերի օգնությամբ, իսկ մայիսյան բզեզը, ինչ-որ բան փնթփնթալով ժամանակակից երիտասարդության մասին, նրան նետում է հարազատ կեչու վրա։ Ճանապարհի վերջին մետրերը մրջյունն անցնում է՝ կառչելով թթենու մետաքսագործի թրթուրից, որը բնավ գոհ չէ տեղափոխման այդպիսի ձևից։ Վերջապես մրջյունը հայտնվում է տանը և, անցնելով անտառային անսահման տարածությունը, մտնում է բաց մնացած վերջին անցքով։


== Մուլտֆիլմի վրա աշխատել են ==
Սցենարի հեղինակ, ռեժիսոր և բեմադրող նկարիչ՝ Էդուարդ Նազարով
Բեմադրող նկարիչներ՝ Նատալյա Բոգոմոլովա, Գալինա Զեբրովա, Վլադիմիր Զարուբին
Նկարիչներ՝ Իգոր Օլեյնիկով, Վիկտոր Չուգուևսկի, Գեննադի Մոռոզով, Ելենա Կաչկովա, Ռ. Պանովա
Օպերատոր՝ Միխայիլ Դրույան
Հնչյունային օպերատոր՝ Բորիս Ֆիլչիկով
Ռեժիսորի օգնական՝ Տ. Լիտկո
Մոնտաժող՝ Մ. Միխեևա
Խմբագիր՝ Ռաիսա Ֆրիչինսկայա
Տնօրեն՝ Նինել ԼիպնիցկայաՄուլտֆիլմի բոլոր դերերը հնչյունավորել է Էդուարդ Նազարովը։


== Պարգևներ ==
1984 – Զագրեբի Անիմացիոն ֆիլմերի VI միջազգային փառատոն – Առաջին մրցանակ մանկական ֆիլմերի կատեգորիայում


== Վերաթողարկում DVD-ով ==
Մուլտֆիլմը DVD-ով  բազմիցս թողարկվել է «Հյուր Տզզան ճանճին» մուլտֆիլմերի հավաքածուով («Սոյուզմուլտֆիլմ», տարածող՝ «Союз»):


== Տես նաև ==
Պարծենկոտ մրջյունը


== Ծանոթագրություններ ==


== Արտաքին հղումներ ==
«Մրջյունի ճանապարհորդությունը» մուլտֆիլմը «Անիմատոր.ռու» կայքում
«Մրջյունի ճանապարհորդությունը» «Հայրենական կինոյի հանրագիտարան» կայքում
Ֆրանչեսկո Գրանաչի

Ֆրանչեսկո Գրանաչի (իտալերեն՝ Francesco Granacci, հուլիսի 23, 1469, Villamagna, Բանո ա Ռիպոլի, Ֆլորենցիա, Տոսկանա, Իտալիա - նոյեմբերի 30, 1543, Ֆլորենցիա), իտալացի նկարիչ, իտալական Վերածննդի գեղանկարչության ներկայացուցիչ։


== Կենսագրություն ==
Գրանաչին ծնվել է 1469 թվականին Վոլտերայում:
Գրանաչիի գեղարվեստական կարիերան հավանաբար սկսվել է 1480-ականների կեսերին, երբ նա սովորել է Դոմենիկո Գիրլանդայոյի արվեստանոցում և օգնել նրան նկարելիս` տեմպերայի փոխարեն օգտագործելով յուղաներկեր։ Այնտեղ նա հանդիպել է Միքելանջելոյին, որի հետ ընկերություն է արել ողջ կյանքի ընթացքում։ Լորենցո Մեդիչիի պատվերով Գրանաչին մասնակցել է Ֆլորենցիայի Սան Մարկոյի որմնանկարների նկարազարդման աշխատանքներին։ Ավելի ուշ աշխատել է Լեոնարդո դա Վինչիի, Միքելանջելոյի և Ռաֆայելի հետ։
Երբ քանդակագործ Բերտոլդո դի Ջովանին` Դոնատելլոյի աշակերտը, Սան Մարկոյի մոտակայքում գտնվող իր քանդակների պարտեզի համար աշակերտներ էր փնտրում, երիտասարդ Գրանաչին և Միքելանջելոն, որոնց բնականաբար ավելի շատ գրավում էր քանդակագործությունը, տեղափոխվել են նրա արվեստանոց։ Որպես քանդակագործ աշակերտելուց հետո Գրանաչին, հրաժարվելով որմնանկարչությունից և քանդակագործությունից, նվիրվել է տեմպերային և յուղանկարչությանը։
Գրանաչիի ոճի վրա ազդեցություն են ունեցել Ֆիլիպինո Լիպպին և Ֆրա Բարտոլոմեոն։
Ըստ Ջորջո Վազարիի` երբ Գրանաչին դեռ երիտասարդ էր, որպես բնորդ հանդես է եկել Ֆիլիպինոյի ստեղծագործություններից մեկի համար։
1508 թվականին Գրանաչին տեղափոխվել է Հռոմ, որտեղ այլ նկարիչների հետ օգնել է Միքելանջելոյին Սիքստինյան կապելլայի որմնանկարի աշխատանքներում։ Սակայն Միքելանջելոն որոշել է աշխատանքը միայնակ ավարտել և ազատ է արձակել բոլոր օգնականներին։
Հռոմ վերադառնալուց հետո Գրանաչիի ոճը սկսել է փոխվել. մի շարք նկարներ, որոնք նկարել է Ֆլորենցիա վերադառնալուց հետո, կրում են մաներիզմի ազդեցությունը, որը, ամենայն հավանականությամբ, կապված է Միքելանջելոյի հետ։ Սակայն 1520-1525 թվականների աշխատանքները մոտ են Ֆրա Բարտոլոմեոյի ոճին։
Գրանաչին մահացել է 1543 թվականին և թաղվել է Ֆլորենցիայի Սանտ Ամբրոջո եկեղեցում։


== Հիշատակում ==
Գրանաչին հիշատակվում է Ջորջո Վազարիի «Առավել հայտնի նկարիչների, քանդակագործների կյանքի նկարագրություններ»-ում (իտալերեն՝ Le Vite de’piu eccelenti Pittori, Scultori e Architetti):
Հիշատակվում է նաև Իրվինգ Սթոունի «Տառապանք և զմայլանք» (անգլ.՝ The Agony and the Ecstasy) վեպում (Միքելանջելոյի կյանքի մասին)։


== Պատկերասրահ ==

		
		
		
		
		


== Աղբյուրներ ==
Holst, Christian von. Francesco Granacci, Munich: Bruckmann, 1974.
Markova, Vittoria. “Una tavola data di Francesco Granacci e qualche nota sul percorso,” Mitteilungen des Kunsthistorichen Institutes in Florenz, 37, Bd., H. 2/3 (1993): pp. 293-302.
Aquino, Lucia and Giordani, Simone, eds. Francesco Granacci e Giovanni Larciani all’Oratorio di Santa Caterina all’Antella. Florence: Polistampa, 2013.


== Նշումներ ==


== Ծանոթագրություններ ==
1927

1927 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1927 թվականն է, 
XX դարի 27-րդ տարին։


== Դեպքեր ==
Հունվարի 31 - Զարե գեղարվեստական կինոնկարի մոսկովյան պրեմիերա։
Հուլիսի 22 - Իտալական «Ռոմա» ֆուտբոլային ակումբի հիմնադրում։
Նոյեմբերի 25 - Չար ոգի գեղարվեստական կինոնկարի երևանյան պրեմիերա։
Հայֆիլմ կինոստուդիայում նկարահանվում են Խասփուշ և Ղուլը կինոնկարները։


== Ծնունդներ ==
Հունվարի 1 - Ռաֆայել Մանգասարյան,  հայ խորհրդային դիրիժոր։ ՀԽՍՀ ժողովրդական արտիստ
Հունվարի 1 - Վեռնոն Սմիթ,  ամերիկացի տնտեսագետ, Նոբելյան մրցանակի դափնեկիր։
Փետրվարի 1 - Լուսին Ամարա (Ամարղանյան), ամերիկահայ անվանի օպերային երգիչ, միջազգային մրցույթների դափնեկիր։
Մարտի 6 - Գաբրիել Գարսիա Մարկես, կոլումբիացի վիպագիր, կարճ պատմվածքների հեղինակ, սցենարիստ և լրագրող
Մարտի 7 - Էդգար Էլբակյան, Թատրոնի և կինոյի հայ դերասան
Մարտի 8 - Գեդիմինաս Յակուբոնիս, լիտվացի խորհրդային քանդակագործ
Մարտի 8 - Հրանտ Օգանեսով, հայ խորհրդային պատմաբան, պատմական գիտությունների դոկտոր (1977), պրոֆեսոր (1982)։
Ապրիլի 28 - Մարիա Սարկիսովա, հայ խորհրդային ֆիտոֆիզիոլոգ
Մայիսի 19 - Յուսուֆ Իդրիս, եգիպտացի արձակագիր, դրամատուրգ, հրապարակախոս, կինոսցենարիստ։
Մայիս 27 - Ֆրունզե Դովլաթյան, հայ կինոռեժիսոր, սցենարիստ, դերասան (վ. 1997)։
Հուլիսի 27 - Մարգարիտա Սաենկո, խորհրդային թատերական քննադատ, լրագրող և դրամատուրգ
Օգոստոսի 19 - Էդուարդ Ավագյան, հայ բանաստեղծ, արձակագիր, թարգմանիչ
Օգոստոսի 24 - Գարի Մարկովից, ամերիկացի ականավոր տնտեսագետ Սան Դիեգոյի Կալիֆորնյան համալսարանում, Նոբելյան մրցանակի դափնեկիր՝ ֆինանսական էկոնոմիկայի տեսության վերաբերյալ աշխատությունների համար
Հոկտեմբերի 1 - Օլեգ Եֆրեմով, ռուս խորհրդային դերասան և ռեժիսոր։
Հոկտեմբերի 7 - Էդուարդ Աբալյան, հայ դերասան, կինոռեժիսոր (վ. 1987)։
Նոյեմբերի 18 - Էլդար Ռյազանով, խորհրդային, ռուսաստանցի կինոռեժիսոր, սցենարիստ, բանաստեղծ, դրամատուրգ, մանկավարժ
Նոյեմբերի 28 - Սուրեն Առաքելյան, հայ ռեժիսոր
Հոկտեմբեր 7- Սարգիս Վահագն, հայ արձակագիր, վիպագիր, թատերագիր, գրադատ
Նոյեմբերի 17 - Առաքել Առաքելյան, գեղանկարիչ
Դեկտեմբերի 25 - Ռամ Նարայան, հնդիկ երաժիշտ
Վարդիթեր Կարապետյան, հայ նկարիչ։


== Մահեր ==
Ապրիլ 15 - Գաստոն Լեռու, ֆրանսիացի դետեկտիվ ժանրի ճանաչված գրող, (ծ. 1868)
Կառլ Յանսեն, գերմանացի քանդակագործ
Մարտի 8 - Մանուել Գոնդրա, Պարագվայի նախագահ 1910 թ. նոյեմբերի 25-ից 1911 թ. հունվարի 11-ը և 1920 թ. օգոստոսի 15-ից 1921 թ. հոկտեմբերի 31-ը
Պետրոս Հայկազունի, հայ հասարակական գործիչ, մանկավարժ
Մարտի 23 - Պյոտր Մելիքիշվիլի, խորհրդային քիմիկոս
Մայիս 30 - Սարգիս Մուբայաջյան, գրող
Օգոստոս 30 - Անդրանիկ Օզանյան, հայ ազգային -ազատագրական շարժման գործիչ և զորավար (ծ. 1865)
Նոյեմբեր 24 - Շուշանիկ Կուրղինյան, հայ բանաստեղծուհի (ծ. 1876)
Հեքսակոսիոիհեքսեկոնտահեքսաֆոբիա

Հեքսակոսիոիհեքսեկոնտահեքսաֆոբիա, հիվանդագին վախ 666 թվից։ Այն կոչվում է հեքսակոսիոիհեքսեկոնտահեքսաֆոբիա, քանի որ հունարեն վեց հարյուր վաթսուն վեց թիվը գրվում է «hexakosioi hexēkonta hex» (հին հունարեն՝ ἑξακόσιοι ἑξήκοντα ἕξ)։


== Պատճառներ ==
Այս ֆոբիան կարող է ինչպես առաջանալ արտաքին իրադարձությունների (տրավմատիկ դեպքեր), այնպես էլ ներքին նախահակումների արդյունքում։ Կարող է առաջանալ հատկապես փոքր տարիքում տեղի ունեցած դեպքի արդյունքում։


== Սիմպտոմներ ==
Ինչպես յուրաքանչյուր ֆոբիայի դեպքում, հեքսակոսիոիհեքսեկոնտահեքսաֆոբիայի սիմպտոմները տարբեր մարդկանց մոտ կարող են տարբեր լինել, կախված վախի մակարդակից։ Ախտանիշները սովորաբար ներառում են ծայրահեղ անհանգստություն, ահ ու խուճապ, արագ շնչառություն, անկանոն սրտի աշխատանք, սրտխառնոց, չոր բերանի խոռոչ, նախադասությունները հստակ ձևակերպելու անկարողություն, դողէրոցք։


== Փաստեր ==
666-ը Աստվածաշնչում, Նոր Կտակարանում հիշատակված է որպես գազանի կամ սատանայի թիվ։
Կա կարծիք, որ հավանաբար առաջին դարերում Սուրբ Հովհաննեսը Հայտնության արտագրությունների ժամանակ սխալ է թույլ տվել, քանի որ մի շարք ավելի հին աղբյուրներում (այդ թվում նաև պեղումների ժամանակ գտած Ապոկալիպսի պապիրուսե ցուցակում), գազանի թիվը ոչ թե 666 է, այլ 616։ Սակայն այս փաստը ճշտելը հնարավոր չէ։
Հեքսակոսիոիհեքսեկոնտահեքսաֆոբիան շարժառիթ է եղել մի քանի սարսափ ֆիլմերում, օրինակ «Օմեն»-ում։ Այս հիվանդության նոպան ցույց է տրվել Ֆուտուրամա մուլտսերիալի «The Honking» դրվագում։ Մուլտսերիալի հերոս Բենդերը վախենում է «0101100101» (10100110102 = 66610) նիշերի հայելային արտացոլումից։ Սատանայի թիվը հայտնվել է նաև «Քրեական ընթերցվածք», «DOOM սերունդը», «Աշխարհի վերջը», «Ցանկություններով կուրացածը» և «Օպերայի ուրվականը» ֆիլմերում։
2006 թվականի հունիսի 6-ը կամ 06.06.06-ը «ճակատագրական» օր էր և ճանաչում էր ստացել միայն այն բանի շնորհիվ, որ օր/ամիս/տարի ֆորմատով գրելու դեպքում՝ 6/6/06, նման էր գազանի թվին։ Այս փաստը լայն հասարակական ռեզոնանս ստացավ այն երկրներում, որտեղ քրիստոնեությունը լուրջ ազդեցություն էր ունեցել կուլտուրայի ձևավորման վրա։ Ուկրաինայի Գերագույն Ռադան տեղափոխեց իր նիստը 2006 թվականի հունիսի 6-ից - հունիսի 7-ը։ 06.06.06 ամսաթվից օգտվեցին Սատանայի Եկեղեցու անդամները և ԱՄՆ-ում պետականորեն գրանցված ու այլ երկրների սատանիստական կազմակերպությունները, որպեսզի տոնեն իրենց եկեղեցու հիմնադրման 40 ամյակը։ Ընդ որում, Սատանայի Եկեղեցու գերագույն քուրմ Պիտեր Գիլմորը հայտարարեց, որ իր կազմակերպության անդամների համար այս ամսաթիվը ոչ մի խորհրդանշական նշանակություն չունի և որ այդ փաստը պաշտոնապես տոնելու համար 2006 թվականի հունիսի 6-ը ընտրվել է միայն այն բանի համար, որ «ծաղրեն նախախնամությանը»։


== Ծանոթագրություններ ==


== Արտաքին հղումներ ==
Հեքսակոսիոիհեքսեկոնտահեքսաֆոբիա (անգլ.) Archived 2015-12-12 at the Wayback Machine.
Ցայտլոֆս

Ցայտլոֆս  (գերմ.՝ Zeitlofs), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 2155 մարդ (ըստ 2010 թվականի դեկտեմբերի 31-ի)։ Տարածքը կազմում է 40,11 կմ²։ Պաշտոնական կոդ՝ 09 6 72 166։
Քաղաքը բաժանված է 4 համայնքների։


== Ծանոթագրություններ ==


== Արտաքին հղումներ ==
պաշտոնական կայք
Մեղրու լեռներ

Արևիքի լեռներ, Կապանի լեռներ, Մեղրու լեռներ, Չավնդուրի լեռներ, լեռնաշղթա Հայաստանի Սյունիքի մարզում, Զանգեզուրի լեռնաշղթայի հարավային մասում, նրա լեռնաճյուղերից մեկն է։ Սկսում է Ծաղկարի լճի մոտից, սկզբում ձգվում է դեպ արևելք, ապա Բաղացսար գագաթի մոտ ստանում հարավ ուղղություն, այնուհետև Մալև գետի ակունքի մոտ ուղղվում է դեպի արևելք։ Ունի 59 կմ երկարություն, մեծ մասամբ անտառածածկ է, հարուստ է գունավոր մետաղների հանքավայրերով։ Արևիքի լեռնաշղթայի բարձր լեռներն են Բաղացսարը (3256 մ), Խուստուփը (3214 մ)։ Ոմանք այս լեռնաշղթային սխալմամբ անվանել են Բաղաց լեռներ, ոմանք էլ սխալմամբ նույնացրել են Շադհաղի (Սևանի) լեռների հետ։


== Ծանոթագրություններ ==
Սադախ (Գյումուշխանեի գավառ)

Անվան այլ կիրառումների համար տե՛ս՝ Սադախ (այլ կիրառումներ)Սադախ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ալք

Ալք, hայկական և քրդական դիցաբանության մեջ չար ոգիներ, որոնք վնասում են ծննդկաններին և նորածիններին, հարձակվում են հղի կանանց վրա և առևանգում մանուկներին։ Նմանատիպ անուններով հայտնի են նաև Կովկասի և Միջին Ասիայի շատ ժողովուրդների դիցաբանություններում։


== Առանձնահատկություններ ==
Քրիստոնեական առասպելի մեջ Աստված ստեղծեց իգական սեռի Ալք, որպես Ադամի ընկերուհու, բայց նա, լինելով մարմնեղեն արարած, չսիրեց Ալքին, որը կրակոտ էր, և ապա Աստված ստեղծեց Եվային։ Այդ ժամանակից ի վեր Ալքերը թշնամական են կանանց և նրանց սերունդների նկատմամբ։


== Նկարագրություն ==
Հայկական ժողովրդական ավանդության համաձայն, Ալքն ունի անտրոպոզոմորֆային կերպար, այսինքն՝ կիսով չափ մարդիկ, կիսով չափ գազաններ. դրանք մոհնաթներ են՝ կրակոտ աչքերով, պղնձե ճիրաններով, երկաթե ատամներով։ Լինում են արական և իգական սեռի։ Ապրում են լեռներում, ավազուտներում, հաճախ՝ տների կամ գոմերի անկյուններում, իսկ նրանց թագավորը՝ խորը կիրճում։ Ալքը խեղդում է ծննդկանին, ուտում նրա միսը, հատկապես լյարդը, երեխային վնաս պատճառում դեռևս մոր արգանդում. առևանգում են նորածիններին և տանում նրանց իրենց թագավորի մոտ։
Ալքը չի կարող դիպչել երկաթին։ Եթե նրա հագուստին ասեղ մտցնեն, նա երկար ժամանակ կզրկվի ուժից, քանի որ նա չի կարող ազատվել ասեղից և ոչ ոքի չի կարող չարիք պատճառել։ Ապագա մորը Ալքից պաշտպանելու համար գիշերը նրա մոտ սուր կամ դանակ էին թողնում։


== Ծանոթագրություններ ==


== Գրականություն ==
Алы // Мифологический словарь/ Гл. ред. Е. М. Мелетинский. — М.:Советская энциклопедия, 1990. — 672 с.
Ժուան Դորադու (Բաիա)

Ժուան Դորադու (պորտ.՝ João Dourado), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 18 789 մարդ՝ 2006 թվականի տվյալներով։ Գրավում է 984,019 կմ2 տարածք։ Բնակչության խտությունը՝ 19,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 46.977.401,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.489,40 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,596 (տվյալները՝ ՄԱԿ-ի զարգացման ծրագրի)։
Մոխրաբերդ

Մոխրաբերդ (թուրքերեն՝ Göründü, քրդ.՝ Merxapet), գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Շիլի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՇիլիՇիլի (ռուս.՝ Шилы), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերբա (շարժական զենիթահրթիռային համակարգ)

«Վերբա» (9К333, հրթիռ - 9М336), ռուսական շարժական զենիթահրթիռային համակարգ, նախատեսված է փոքր բարձրության վրա թռչող օդային թիրախների խոցման համար, կարողանում է խուսափել կեղծ ջերմային թիրախների ազդեցությունից։ Մեծ հավանականությամբ կարողանում է խոցել փոքր ճառագայթող հրթիռները՝ Թևավոր հրթիռներ և ԱԹՍ-ներ։


== Նկարագրություն ==
9К333 կոշտ վառելանյութային հրթիռային համակարգը թույլ է տալիս ոչնչացնել ավելի քան 6 կմ բարձրության և նվազագույնը 4 կմ բարձրության վրա գտնվող թիրախները։ 9М336 հրթիռը սպառազինված է ինֆրակարմիր եռածավալ ինքնանշանառմամբ, այն պաշտպանված է նույնիսկ այն լազերային խոչընդոտներից, որոնք նոր-նոր հայտնվում են տարբեր երկրների սպառազինության մեջ։
Համակարգը ունի կառավարման աշխատանքների ավտոմատացում, որը հայտնաբերում է օդային թիրախներ, այդ թվում խմբակային, որոշում նրանց թռիչքի պարամետրերը ինչպես նաև հրետանավորներին բաշխում է ըստ թիրախների գտնվելու վայրերի։
Եթե սովորական զինվորները օգտագործում են շարժական զենիթահրթիռային համակարգը, փորձում են գտնել թիրախը և ոչ միշտ են կարողանում ժամանակին կողմնարոշվել ու հարմար դիրք զբաղեցնել արագ թռչող օբյեկտը խոցելու համար, այդ դեպքում կառավարման աշխատանքների ավտոմատացման համակարգը փոքրածավալ վրիպելուց պաշտպանող համակարգի շնորհիվ կարող է հայտնաբերել մինչև 40 կմ (մոդիֆիկացիա 1Ե), կամ նույնիսկ 80 կմ (մոդիֆիկացիա 2Ե) հեռավորությունից մոտեցող թիրախները, իր հերթին ձայնային հրամաններ տալով համակարգի հրահանգիչին, որպեսզի նա զբաղեցնի հարմար դիրք, արբանյակային սիստեմի շնորհիվ հաշվարկել զինվորի դիրքը և միաժամանակ մյուս աչքով ռադարի տվյալների համաձայն նշել դրա ազիմուտը։
ՌԼՍ 1Լ122 շարժական դիտողական համակարգը կարող է օգտագործվել նաև Իգլա զենիթահրթիռային համակարգերի վրա։
Փաստացի Վերբայի կառավարման և հայտնաբերման բաղադրիչները (9В861, 9С931, 9С935 և այլն) նման են «Բառնաուլ-Տ» ՀՕՊ համակարգի բաղադրիչներին։


== Համակարգի կազմը ==

9К333 «Վերբա» համակարգի կազմի մեջ են մտնում՝

9М336 հրթիռը
9П521 արձակման մեխանիզմը
փոքրածավալ ռադիոլոկացիոն 1Լ122 հայտնաբերիչը 40-80 կմ
9В861 հսկիչ շարժական կետը
9С931 պլանավորման մոդուլը
9С932−1 հետախուլման և կառավարման մոդուլը
9С933 կրակի կառավարման փոխադրվաող մոդուլը
9С935 կրակի ավտոմատացման կոմպլեկտը
ուսումնամարզական միջոցներ


== Սպառազինություն ==
 Ռուսաստան 98-րդ գվարդիական օդադեսանտային դիվիզիայի զենիթային գունդ և Արևելյան օկրուգի մոտոհրաձգային բրիգադ։
 Հայաստան


== Մարտավարատեխնիկական նկարագիր ==


=== Հրթիռներ ===
Գործունեության հեռահարությունը, 500—6000 մ
Խոցման բարձրությունը, 10—4500 մ
Մարտական միջոցի զանգվածը, 17.25 կգ
Սպեկտրալ ալիքների միավորների քանակը, 3
Կիրառում, ցամաքում, օդում և ծովում շարժական և անշարժ կրիչներով։


== Ծանոթագրություններ ==
Սիխարի

Սիխարի (հուն․՝ Συγχαρί, թուրքերեն՝ Aşağı Taşkent կամ Kaynakköy), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։


== Բնակչություն ==
1974 թվականից սկսած գյուղը բնակեցված է թուրք կիպրացիներով, իսկ բնակչությունը կազմում է 290 մարդ։


== Ծանոթագրություններ ==
Սովա յոկի

Սովա յոկի (ռուս.՝ Сова-йоки), գետ Ռուսաստանում, հոսում է Կարելական ինքնավար հանրապետությունում և Լոուխսկի շրջանում։ Թափվում է Պաանայարվի լիճ։ Գետի երկարությունը 17 կմ է, ավազանի տարածքը 419 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000611
Հիդրոլոգիական ուսումնասիրությունների կոդը - 102000061
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քաստեր շրջան (Նեբրասկա)

Անվան այլ կիրառումների համար տե՛ս՝ Քաստեր (այլ կիրառումներ)Քաստեր շրջան (անգլ.՝ Custer County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 6.672 կմ² է, բնակչությունը՝ 11.793 մարդ (2010 թ. տվյալներով)։ Շրջկենտրոնն է Բրոկեն Բոու բնակավայրը։ Կազմավորվել է 1877 թ.։
Կովկաս (այլ կիրառումներ)

Կովկաս, կարող է վերաբերել՝

Կովկաս, տարածաշրջան Եվրասիայում
Կովկաս, քաղաքական և բանասիրական շաբաթաթերթ, հայերեն առաջին պարբերականը Կովկասում
Կովկաս, համանուն լեռնաշխարհի առասպելական տիրակալն ու անվանադիրը
Գեորգիևկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԳեորգիևկաԳեորգիևկա (ռուս.՝ Георгиевка, բաշկիրերեն՝ Георгиевка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շրոմիսուբանի (Օնի շրջան)

Շրոմիսուբանի (վրաց.՝ შრომისუბანი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==